******

**Nye panel-PC-er til utendørs bruk**

I forbindelse med betjening og overvåking utendørs tilbyr Phoenix Contact nå nye panel-PC-er i serien Embeddedline. De nye komponentene har en front som tåler UV- og IR-stråler, og er derfor egnet i kombinasjon med et display som kan leses i sollys.

Det store temperaturområdet fra -20 °C til 60 °C samt et støv- og sprutvannsbeskyttet hus gjør bruksområdene enda større. Panel-PC-ene finnes i displaystørrelsene 7", 12" og 15", som gir en oppløsning på maksimalt 1024 x 768 bildepunkter. De kan som vanlig betjenes med fingrene, men også med hansker, penner eller verktøy, uten å forårsake skader på overflaten. Panel-PC-ene har en bakgrunnsbelysning som kan kobles ut og effektive CPU-er, noe som gjør dem meget energibesparende.

Samtlige enheter har en Intel-Atom-prosessor og kan konfigureres med hensyn til dataminne, operativsystem og ekstra seriegrensesnitt.

**4655 / MA** Oppgis ved angivelse av sifre i forbindelse med leserservice